**แผนการจัดการเรียนรู้ที่ 1**

**หน่วยการเรียนรู้ที่ 4 ความปลอดภัยในการใช้งานเทคโนโลยีสารสนเทศ เวลา 6 ชั่วโมง**

**เรื่อง การใช้งานเทคโนโลยีสารสนเทศ เวลา 4 ชั่วโมง**

**รายวิชาวิทยาการคำนวณ กลุ่มสาระการเรียนรู้วิทยาศาสตร์และเทคโนโลยี ชั้นประถมศึกษาปีที่ 6**

1. **มาตรฐานการเรียนรู้/ตัวชี้วัด**

**สาระที่ 4 เทคโนโลยี**

**มาตรฐาน ว 4.2** เข้าใจและใช้แนวคิดเชิงคำนวณในการแก้ปัญหาที่พบในชีวิตจริงอย่างเป็นขั้นตอนและเป็นระบบ  ใช้เทคโนโลยีสารสนเทศและการสื่อสารในการเรียนรู้ การทำงาน และการแก้ปัญหา

ได้อย่างมีประสิทธิภาพ รู้เท่าทันและมีจริยธรรม

**ตัวชี้วัด** ป.6/4 ใช้เทคโนโลยีสารสนเทศทำงานร่วมกันอย่างปลอดภัย เข้าใจสิทธิและหน้าที่ของตนเคารพในสิทธิของผู้อื่น แจ้งผู้เกี่ยวข้องเมื่อพบข้อมูลหรือบุคคลที่ไม่เหมาะสม

1. **จุดประสงค์การเรียนรู้**
2. ประเมินและรู้เท่าทันการใช้งานอินเตอร์เน็ต (K)
3. ใช้งานอินเทอร์เน็ตได้อย่างรู้เท่าทันและรับผิดชอบ (P,A)
4. **สาระสำคัญ**

อันตรายจากการใช้งานเทคโนโลยีสารสนเทศที่เชื่อมต่อกับอินเตอร์เน็ต ในรูปแบบต่าง ๆ และแนวทางในการป้องกันอันตรายจากการใช้งานอินเตอร์เน็ต ซึ่งรวมถึงการกำหนดรหัสผ่าน และการกำหนดสิทธิ์ในการใช้งาน รวมทั้งอันตรายจากการติดตั้งซอฟแวร์ และแนวทางในการตรวจสอบและป้องกันมัลแวร์ ซึ่งเป็นสาเหตุให้เกิดความเสียหายต่อ ข้อมูล ซอฟต์แวร์และอุปกรณ์เทคโนโลยีได้

1. **สาระการเรียนรู้**
2. อันตรายจากการใช้งานอินเตอร์เน็ต
3. แนวทางในการป้องกันอันตรายจากการใช้งานอินเตอร์เน็ต
4. การกำหนดรหัสผ่าน
5. การกำหนดสิทธิ์ในการเข้าใช้งาน
6. **รูปแบบการสอน/วิธีการสอน**
7. วิธีการสอนโดยใช้บทบาทสมมติ (Role Playing)
8. เทคนิคการอภิปรายกลุ่มย่อย (Small Group Discussion)
9. เทคนิคตามแนวคิดเชิงคำนวณ

**6. สมรรถนะสำคัญของผู้เรียน**

🗹ความสามารถในการสื่อสาร

🗹 ความสามารถในการคิด

🗹 ความสามารถในการแก้ปัญหา

🗹 ความสามารถในการใช้ทักษะชีวิต

🗹 ความสามารถในการใช้เทคโนโลยี

**7. ทักษะ 4 Cs**

🗹ทักษะการคิดวิจารณญาณ (Critical Thinking)

🗹ทักษะการทำงานร่วมกัน (Collaboration Skill)

🗹ทักษะการสื่อสาร (Communication Skill)

□ทักษะความคิดสร้างสรรค์ (Creative Thinking)

**8. คุณลักษณะอันพึงประสงค์**

□ รักชาติ ศาสนา พระมหากษัตริย์ 🗹ซื่อสัตย์ สุจริต

🗹 มีวินัย 🗹ใฝ่เรียนรู้

□ อยู่อย่างพอเพียง 🗹 มุ่งมั่นในการทำงาน

□รักความเป็นไทย 🗹มีจิตสาธารณะ

**9.** **การจัดกระบวนการเรียนรู้**

**ชั่วโมงที่ 1**

1. นักเรียนทำแบบทดสอบก่อนเรียน เรื่อง ความปลอดภัยในการใช้งานเทคโนโลยีสารสนเทศ เพื่อเป็นการวัดพื้นฐานความรู้ก่อนเรียน

**ขั้นนำ** (20 นาที)

1. นักเรียนทำกิจกรรมลองทำดู ในแบบฝึกหัดรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6 หน่วยการเรียนรู้ที่ 4 หน้า 62 หน่วยการเรียนรู้ที่ 4 เพื่อเป็นการทบทวนความรู้เดิมก่อนเข้าสู่บทเรียน
2. ครูนำนักเรียนสนทนา ความรู้เรื่อง อันตรายจากการใช้งานอินเตอร์เน็ต โดยเปิดวีดิทัศน์ ”เจ๊ดาตลาดแตก” <https://youtu.be/ZtY0aU8JKB0> หรือสื่ออื่นที่นำเสนอปัญหา อันตรายจากการใช้งานอินเตอร์เน็ต ให้นักเรียนดูและตั้งคำถามเพื่อให้เด็กร่วมกันแสดงความเห็นและบันทึกลงสมุด ตามหัวข้อดังนี้
3. ปัญหา อันตรายจากการใช้งานอินเตอร์เน็ตจากวีดิทัศน์คืออะไร
4. สาเหตุของปัญหา อันตรายจากการใช้งานอินเตอร์เน็ตจากวีดิทัศน์คืออะไร
5. จากวีดิทัศน์ที่นักเรียนได้ดู ครูชี้ชวนให้นักเรียนตระหนักถึงอันตรายจากการใช้งานอินเทอร์เน็ต และเห็นความสำคัญในการป้องกันอันตรายจากการใช้งานอินเตอร์เน็ต
6. ครูบอกนักเรียนว่า นอกจากตัวอย่างอันตรายจากการใช้งานอินเทอร์เน็ตตามตัวอย่างที่ครูเปิดให้นักเรียนดูแล้ว นักเรียนรู้หรือไม่ว่ายังมีอันตรายจากการใช้งานอินเทอร์เน็ตอีกหลายรูปแบบ วันนี้เราจะมาเรียนรู้เรื่องนี้กัน

**ขั้นสอน** (40 นาที)

1. ครูให้นักเรียนศึกษาเนื้อหาในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป. 6 หน่วยการเรียนรู้ที่ 4 เรื่องอันตรายจากการใช้งานอินเทอร์เน็ต หน้า 83-86 และเรื่องแนวทางในการป้องกันอันตรายจากการใช้งานอินเทอร์เน็ต หน้า 88-89
2. ครูแจกแบบสอบถามให้นักเรียน เพื่อสำรวจอันตรายจากการใช้อินเตอร์เน็ตของนักเรียน โดยให้นักเรียนตอบแบบสอบถาม เรื่อง อันตรายจากการใช้อินเตอร์เน็ต และเก็บแบบสอบถามไว้กับตนเองก่อน (ครูสามารถให้นักเรียนทำแบบสอบถามผ่าน Google from ก็ได้)
3. ครูมอบหมายงานให้นักเรียนทำกิจกรรมฝึกทักษะ Com Sci ในหนังสือเรียน รายวิชาพื้นฐานวิทยาศาสตร์ เทคโนโลยี (วิทยาการคำนวณ) ป. 6 หน่วยการเรียนรู้ที่ 4 หน้า 87 และหน้า 90 เพื่อทำเป็นการบ้าน

**ชั่วโมงที่ 2**

**ขั้นสอน** (60 นาที)

1. ครูทบทวนความรู้เดิมในชั่วโมงที่แล้ว เรื่องอันตรายจากการใช้งานอินเทอร์เน็ตและเรื่องแนวทางในการป้องกันอันตรายจากการใช้งานอินเทอร์เน็ต
2. ครูให้นักเรียนแบ่งกลุ่มใหญ่ ๆ 3-4 กลุ่ม จากนั้นให้แต่ละกลุ่ม รวบรวมและประมวลผลแบบสอบถามของกลุ่ม
3. ครูแจกกระดาษฟลิปชาร์ท และแจกปากกาสีต่าง ๆ เพื่อให้นักเรียนแต่ละกลุ่มวิเคราะห์ปัญหา เชื่อมโยงสาเหตุและผลกระทบ รวมทั้งจัดกลุ่มรูปแบบ ปัญหาหรืออันตรายการใช้งานอินเตอร์เน็ต จากแบบสอบถามของกลุ่ม โดยครูให้นักเรียนเลือก 3 ปัญหาที่คิดว่ามีความสำคัญหรืออันตรายมากที่สุด วิเคราะห์สาเหตุของปัญหานั้น ๆ พร้อมทั้งหาแนวทางการป้องกันหรือแก้ไข โดยครูให้เวลานักเรียนจัดทำกลุ่มละ 20 นาที
4. ครูให้นักเรียนแต่ละกลุ่มออกมานำเสนอปัญหา สาเหตุ และแนวทางป้องกันหรือแก้ไข เกี่ยวกับเรื่องการใช้งานอินเทอร์เน็ต โดยให้เวลาในการนำเสนอกลุ่มละ 7-10 นาที
5. ครูให้นักเรียนศึกษา กิจกรรมเสริมสร้างการเรียนรู้ ในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป. 6 หน่วยการเรียนรู้ที่ 4 หน้า 106 และร่วมอภิปรายในชั้นเรียนว่าหากนักเรียนได้รับอีเมล นักเรียนควรทำอย่างไร เพราะเหตุผล พร้อมบอกวิธีการสังเกตและป้องกันอันตรายจากการใช้งานอีเมล และบันทึกคำตอบลงสมุด
6. ครูและนักเรียนร่วมกันสรุปความรู้ที่ได้จากการเรียนในชั่วโมงนี้

**ชั่วโมงที่ 3**

**ขั้นสอน** (60 นาที)

1. ครูถามนักเรียนว่า รู้หรือไม่ว่าการป้องกันอันตรายจากการใช้งานอินเทอร์เน็ตที่ง่ายและเป็นพื้นฐานที่สำคัญ คือการกำหนดรหัสผ่าน และการกำหนดสิทธิ์การเข้าใช้งาน ซึ่งเราทุกคนสามารถทำได้ง่าย ๆ ด้วยตนเอง
2. ครูให้นักเรียนศึกษาศึกษาเนื้อหาในหนังสือเรียน รายวิชาพื้นฐานวิทยาศาสตร์ เทคโนโลยี (วิทยาการคำนวณ) ป. 6 หน่วยการเรียนรู้ที่ 4 เรื่องการกำหนดรหัสผ่าน หน้า 91 และเรื่องการกำหนดสิทธิ์ในการเข้าใช้งาน หน้า 93-94
3. ครูอธิบายเพิ่มเติมว่า นักเรียนสามารถสร้างวิธีการในการกำหนดรหัสผ่านที่มีความปลอดภัย และผู้ใช้งานจดจำได้ง่ายได้หลากหลายรูปแบบ รวมทั้งควรศึกษาการกำหนดสิทธิ์ในการเข้าใช้งานในสื่อ หรือบริการออนไลน์ต่าง ๆ นอกเหนือจากที่ศึกษาในหนังสือเรียนมาแล้ว เช่น การกำหนดสิทธิ์ในการแชร์ไฟล์จาก Google Drive จากนั้นครูแจกใบความรู้ เรื่องการกำหนดรหัสผ่านและการกำหนดสิทธิ์เข้าใช้งาน เพื่อให้นักเรียนศึกษาเพิ่มเติม
4. ครูแจกใบงานที่ 4.1.1 เรื่อง การกำหนดรหัสผ่านและการกำหนดสิทธิ์เข้าใช้งาน โดยมีประเด็นดังนี้
5. นักเรียนมีบัญชี Gmail หรือไม่
6. หากนักเรียนไม่มีบัญชี Gmail ให้นักเรียนสมัคร โดยดูขั้นตอนจากใบความรู้เรื่องการกำหนดรหัสผ่านและการกำหนดสิทธิ์เข้าใช้งาน
7. นักเรียนคิดว่ารหัสผ่านที่นักเรียนใช้ มีความปลอดภัยมากน้อยเพียงใด
8. ให้นักเรียนเปิดโปรแกรม Microsoft word แล้วพิมพ์ชื่อ นามสกุล ชั้นเรียน และเลขที่ ของตนเอง ลงในโปรแกรม จากนั้นบันทึกเป็นไฟล์ .doc แล้วอัปโหลดไฟล์ลงใน Google Drive และแชร์ให้คุณครูทาง .............(ชื่ออีเมลของคุณครู)............ โดยกำหนดสิทธิ์ให้คุณครูสามารถดูไฟล์ข้อมูลได้เพียงอย่างเดียว ไม่มีสิทธิ์ในการแก้ไขหรือปรับปรุง
9. ครูนำนักเรียนร่วมกันอภิปรายสรุปความรู้ที่ได้จากใบงานที่ 4.1.1 เรื่อง การกำหนดรหัสผ่านและการกำหนดสิทธิ์ในการเข้าใช้งาน รวมทั้งให้นักเรียนบอกแนวทางในการนำไปใช้ในชีวิตประจำวันของนักเรียน
10. ครูให้นักเรียนทำกิจกรรมฝึกทักษะ Com Sci เรื่องการกำหนดรหัสผ่าน หน้า 92 และกิจกรรมเสริมสร้างการเรียนรู้ ข้อ 2 หน้า 107 ท้ายคาบเรียน และมอบหมายงานให้นักเรียนทำกิจกรรมฝึกทักษะ Com Sci เรื่องการกำหนดสิทธิ์การเข้าใช้งาน หน้า 95 ในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป. 6 หน่วยการเรียนรู้ที่ 4 เป็นการบ้าน

**ชั่วโมงที่ 4**

**ขั้นสอน (50 นาที)**

1. ครูนำนักเรียนสนทนา เรื่อง “ การกลั่นแกล้งบนโลกออนไลน์”

โดยครูสรุปนิยาม การกลั่นแกล้งบนโลกออนไลน์ คือ การใช้อุปกรณ์ เครื่องมือสื่อสารผ่านสื่อดิจิทัล หรือสื่อออนไลน์ เช่น คอมพิวเตอร์ แท็บเล็ต โทรศัพท์มือถือ ในการกลั่นแกล้ง รังแก คุกคามโดยเจตนา และมักจะมีการทำซ้ำๆ เช่น นำข้อมูลส่วนตัวหรือความลับของเพื่อนไปเผยแพร่ในสื่อสังคมออนไลน์ สร้างบัญชีสื่อออนไลน์เพื่อต่อต้านหรือล้อเลียนเพื่อน

1. ครูนำนักเรียนร่วมอภิปรายในประเด็นต่อไปนี้
2. การกลั่นแกล้งบนโลกออนไลน์ที่เด็กเคยพบเจอในโรงเรียน

แนวคำตอบ: ครูให้นักเรียนอภิปรายตามประสบการณ์ของนักเรียน

1. สาเหตุที่มีการกลั่นแกล้งบนโลกออนไลน์ที่เด็กเคยพบเจอในโรงเรียน

แนวคำตอบ: ครูให้แนวคำตอบสาเหตุของการกลั่นแกล้งบนโลกออนไลน์ หลังนักเรียนอภิปราย

* + 1. ผู้กระทำสามารถปกปิด ปลอมแปลง ไม่แสดงตัวตนเอง
    2. สื่อสังคมออนไลน์ถูกใช้เป็นช่องทางระบายอารมณ์
    3. ความง่ายและสะดวกในการรังแก
    4. บางส่วนมีสาเหตุมาจากในชีวิตจริง เช่น ความไม่พอใจต่อคนบางคนที่รู้จักและปฏิสัมพันธ์ในชีวิตจริง

1. แนวทางในแก้ปัญหาการโดนกลั่นแกล้งบนโลกออนไลน์

แนวคำตอบ: ครูให้แนวทางในการแก้ปัญหา หลังนักเรียนอภิปราย

1) STOP ไม่ตอบสนองต่อผู้กลั่นแกล้ง และเก็บหลักฐานการกลั่นแกล้ง เช่นรูปภาพ ข้อความที่ผู้กลั่นแกล้งโพสหรือส่ง

2) BLOCK บล็อกการสื่อสารของผู้กลั่นแกล้ง

3) REPORT รายงานให้ครู ผู้ปกครองหรือผู้ใหญ่ที่ไว้วางใจได้ทราบ และ/หรือ

รายงานไปที่ผู้ให้บริการสื่อสังคมออนไลน์ที่โดนกลั่นแกล้ง

(ทั้งนี้ครูต้องชี้ให้นักเรียนเห็นว่าปัญหาแต่ละเหตุการณ์อาจต้องใช้วิธีการแตกต่างกันไปตามบริบทปัญหา)

1. ครูบอกนักเรียนว่า วันนี้ครูมีสถานการณ์ให้นักเรียนลองสมมติบทบาทเป็นบุคคลในสถานการณ์ และลองนึกดูว่า ถ้าหากสถานการณ์นี้เกิดกับเรา เราจะรู้สึกอย่างไร
2. ครูให้แบ่งกลุ่ม กลุ่มละ 6 คน แล้วให้นักเรียนร่วมกันทำกิจกรรมฝึกทักษะที่ 1 เรื่อง เหตุเกิด ณ ห้องคอมพิวเตอร์ โดยครูให้นักเรียนแต่ละคนในกลุ่มสมมติบทบาทเป็นตัวละครตามสถานการณ์

**สถานการณ์ตามเวลาต่าง ๆ**

|  |  |
| --- | --- |
| **เวลา** | **สถานการณ์** |
| 13.00 น. | ฝนปวดหัวมาก ครูจึงให้แฟงพาฝนไปที่ห้องพยาบาล |
| 13.05 น. | ปุ้มเห็นกายกำลังพยายามเข้าสู่บัญชีสื่อออนไลน์ในคอมพิวเตอร์ที่ฝนใช้งานอยู่หลายครั้ง และเข้าใช้งานได้โดยใช้รหัสประจำตัวนักเรียนของฝน แต่ปุ้มไม่ได้สนใจอะไร |
| 13.20 น. | เจนเล่นคอมพิวเตอร์และบังเอิญไปเห็นโพสในสื่อออนไลน์ของฝน โดยในโพสเป็นรูปภาพฮิปโปแต่มีการตัดต่อนำรูปหน้าของแฟงมาแปะแทนหัวของฮิปโป เจนรู้สึกตลกกับภาพจึงแชร์โพสให้กับเพื่อน ๆ |
| 13.21 น. | แบมเป็นเพื่อนต่างห้องเรียน เห็นโพสแล้วไม่เห็นด้วยกับฝน และเข้าใจว่าฝนนิสัยไม่ดี แต่ไม่ได้แชร์โพส |
| 13.25 น. | ปลาเห็นโพสแล้วรู้สึกแปลกใจ เพราะฝนกับแฟงเป็นเพื่อนสนิทกัน และทั้งคู่ก็อยู่ที่ห้องพยาบาล ซึ่งไม่มีคอมพิวเตอร์ จึงนำรูปภาพให้คุณครูดู |
| 13.30 น. | ฝนและแฟงกลับมาที่ห้องเรียน และถูกเพื่อน ๆ มองด้วยสายตาที่แปลก ๆ |
| 13.31 น. | ครูถามเพื่อนในห้องว่าใครเป็นคนกลั่นแกล้งฝนและแฟง ซึ่งไม่มีใครกล้ายอมรับผิด |

1. ครูให้นักเรียนอภิปรายกันในกลุ่มถึงความรู้สึก ความคิดเห็นจากมุมมองของตัวละครตามบทบาทที่ตัวเองได้รับ จากนั้นเขียนสรุปและตอบคำถามลงในกิจกรรมฝึกทักษะที่ 1 เรื่อง เหตุเกิด ณ ห้องคอมพิวเตอร์

**ขั้นสรุป** (10 นาที)

1. ครูนำนักเรียนร่วมกันอภิปรายสรุปความรู้ที่ได้จากการจัดกิจกรรม การเห็นความสำคัญของอันตราย และการป้องกันอันตรายจากการใช้งานอินเตอร์เน็ต รวมทั้งแนวทางในการนำไปใช้ในชีวิตประจำวันของนักเรียน โดยครูชี้ให้นักเรียนให้เห็นประเด็นสำคัญ คือ
2. โทษของการใช้เทคโนโลยีในการรังแก ใส่ร้ายผู้อื่น จากการกระทำของกาย ซึ่งทำให้เพื่อนได้รับความเสียใจและอับอาย รวมทั้งจะทำให้ถูกลงโทษจากทางโรงเรียน และเป็นความผิดตาม พ.ร.บ. คอมพิวเตอร์
3. การจัดการต่อสถานการณ์ของผู้ที่ถูกกลั่นแกล้งทางออนไลน์ คือ ฝนและแฟง โดยแก้ปัญหาอย่างมีสติและรู้จักควบคุมอารมณ์ และใช้กระบวนการ Stop – Block – Report
4. บทบาทของผู้ที่มีส่วนร่วมในเหตุการณ์ ซึ่งนักเรียนเลือกได้ว่าควรจะเลือกปฏิบัติต่อเหตุการณ์ตามตัวละครใด เพราะอะไร โดยกำหนดให้กายเป็นผู้รังแก แฟงเป็นผู้ถูกรังแก ปุ้มและแบม ที่เห็นการกระทำผิดของกาย แต่ไม่ได้ทำอะไร เป็นผู้อยู่ในเหตุการณ์ เจนที่เห็นโพสของกายและแชร์  
   โพสต่อเป็นผู้สนับสนุนการรังแก และปลาซึ่งเห็นโพสและพยายามช่วยผู้ที่ถูกรังแก เป็นผู้ปกป้อง/ช่วยเหลือผู้ถูกรังแก

นอกจากนี้ครูควรกระตุ้นให้นักเรียนเสนอแนวทางสร้างสรรค์ของตนเองต่อเหตุการณ์ที่เกิดขึ้น

1. ครูมอบหมายงานให้นักเรียนทำแบบฝึกหัด รายวิชาพื้นฐานวิทยาศาสตร์ เทคโนโลยี (วิทยาการคำนวณ) หน่วยการเรียนรู้ที่ 4 เรื่องการใช้งานเทคโนโลยีสารสนเทศ หน้า 63-66 เป็นการบ้าน
2. **สื่อแหล่งการเรียนรู้**

1. หนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6

2. แบบฝึกหัดรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6

3. วีดิทัศน์”เจ๊ดาตลาดแตก” <https://youtu.be/ZtY0aU8JKB0>

4. แบบสอบถาม เรื่อง อันตรายจากการใช้งานอินเทอร์เน็ตของนักเรียน

5. ใบความรู้ เรื่อง การกำหนดรหัสผ่านและการกำหนดสิทธิ์เข้าใช้งาน

6. ใบงานที่ 4.1.1 เรื่อง การกำหนดรหัสผ่านและการกำหนดสิทธิ์เข้าใช้งาน

**11. การวัดและการประเมินผล**

**11.1 การประเมินระหว่างการจัดกิจกรรม**

|  |  |  |  |
| --- | --- | --- | --- |
| จุดประสงค์ | วิธีการประเมิน | เครื่องมือการประเมิน | เกณฑ์การประเมิน |
| 1.ประเมินและรู้เท่าทันการใช้งานอินเทอร์เน็ต (K) | ประเมินการนำเสนอ การวิเคราะห์แบบสอบถามเรื่องอันตรายจากการใช้งานอินเทอร์เน็ตและแนวทางป้องกัน | แบบประเมินการนำเสนอ | นักเรียนนำเสนอ การประเมินอันตรายและแนวทางในการป้องกันจากการใช้งานอินเตอร์เน็ต ในระดับพอใช้ขึ้นไป ถือว่าผ่าน |
| 2. ใช้งานอินเทอร์เน็ตได้อย่างรู้เท่าทันและรับผิดชอบ (P,A) | ตรวจใบงานที่ 4.1.1 เรื่อง  การกำหนดรหัสผ่านและการกำหนดสิทธิ์เข้าใช้งาน | ใบงานที่ 4.1.1 เรื่อง  การกำหนดรหัสผ่านและการกำหนดสิทธิ์เข้าใช้งาน | นักเรียนตอบคำถามในใบงานได้ถูกต้อง 60 % ขึ้นไปถือว่าผ่าน |
| ตรวจงานในอีเมล | อีเมลของครู | นักเรียนส่งงานเข้าถึงอีเมลของครู โดยมีการกำหนดสิทธิ์การเข้าถึงให้ครูสามารถดูไฟล์งานได้เพียงอย่างเดียว |
| ตรวจกิจกรรมฝึกทักษะ ที่ 1 เรื่อง เหตุเกิด ณ ห้องคอมพิวเตอร์ | แบบประเมินกิจกรรมฝึกทักษะที่ 1 เรื่อง เหตุเกิด ณ ห้องคอมพิวเตอร์ | นักเรียนอธิบายความสำคัญ อันตราย และการป้องกันอันตรายจากการใช้งานอินเตอร์เน็ตในการสื่อสาร อย่างรู้เท่าทันและรับผิดชอบต่อสังคม ในระดับคุณภาพ พอใช้ขึ้นไป ถือว่าผ่าน |

**11.2 การประเมินการทำงานกลุ่ม**

|  |  |  |  |  |  |
| --- | --- | --- | --- | --- | --- |
| **ลำดับที่** | **รายการประเมิน** | **คุณภาพผลงาน** | | | |
| **4** | **3** | **2** | **1** |
| 1 | วิเคราะห์ปัญหา อันตรายจากการใช้งานอินเทอร์เน็ตได้ |  |  |  |  |
| 2 | บอกแนวทางการแก้ไข/ป้องกันปัญหา ได้อย่างถูกต้อง เหมาะสม |  |  |  |  |
| 3 | การนำเสนอมีความน่าสนใจ |  |  |  |  |
| 4 | การมีส่วนร่วมของสมาชิกในกลุ่ม |  |  |  |  |
| 5 | การรับฟังความคิดเห็นของสมาชิกกลุ่มอื่น |  |  |  |  |
| รวม | |  | | | |

**เกณฑ์การให้คะแนน**

ดีมาก = 4

ดี = 3

พอใช้ = 2

ปรับปรุง = 1

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคะแนน** |
| 18 – 20 | ดีมาก |
| 14 – 17 | ดี |
| 10 – 13 | พอใช้ |
| น้อยกว่า 10 | ปรับปรุง |

**11.3 การประเมินกิจกรร**ม**ฝึกทักษะที่ 1 เรื่อง เหตุเกิด ณ ห้องคอมพิวเตอร์**

|  |  |  |  |
| --- | --- | --- | --- |
| ประเด็นในการประเมิน | เกณฑ์การให้คะแนน | | |
| 3 | 2 | 1 |
| 1.นักเรียนประเมินปัญหา/อันตราย และแนวทางป้องกันอันตรายจากอินเตอร์เน็ตจากสถานการณ์ได้ถูกต้อง เหมาะสม | ประเมินปัญหา/อันตราย และแนวทางป้องกันอันตรายจากอินเตอร์เน็ตจากสถานการณ์ได้ถูกต้อง เหมาะสม โดยรวมมากกว่า 80% | ประเมินปัญหา/อันตราย และแนวทางป้องกันอันตรายจากอินเตอร์เน็ตจากสถานการณ์ได้ถูกต้อง เหมาะสม เป็นส่วนใหญ่ (มากกว่า 50%) | ประเมินปัญหา/อันตราย และแนวทางป้องกันอันตรายจากอินเตอร์เน็ตจากสถานการณ์ได้ถูกต้อง เหมาะสมเป็นส่วนน้อย (น้อยกว่า 50%) |
| 2.นักเรียนมีการอธิบายความเห็นความรู้สึกเชิงบวก และเชิงรุก ต่อผู้เกี่ยวข้องในสถานการณ์ | อธิบายความเห็นความรู้สึกเชิงบวก และเชิงรุก ต่อผู้เกี่ยวข้องในสถานการณ์โดยรวมมากกว่า 80% | อธิบายความเห็นความรู้สึกเชิงบวก และเชิงรุก ต่อผู้เกี่ยวข้องในสถานการณ์ เป็นส่วนใหญ่ (มากกว่า 50%) | อธิบายความเห็นความรู้สึกเชิงบวก และเชิงรุก ต่อผู้เกี่ยวข้องในสถานการณ์ เป็นส่วนน้อย (น้อยกว่า 50%) |
| 3.นักเรียนสามารถวิพากษ์วิจารณ์และตัดสินใจ ถึงแนวทางป้องกันอันตรายจากอินเตอร์เน็ตได้ถูกต้อง เหมาะสม และครบถ้วน | นักเรียนสามารถวิพากษ์วิจารณ์และตัดสินใจ ถึงแนวทางป้องกันอันตรายจากอินเตอร์เน็ตได้ ถูกต้องและครบถ้วนมากกว่า 80% | นักเรียนสามารถวิพากษ์วิจารณ์และตัดสินใจ ถึงแนวทางป้องกันอันตรายจากอินเตอร์เน็ตได้ ถูกต้องและครบถ้วน เป็นส่วนใหญ่ (มากกว่า 50%) | นักเรียนสามารถวิพากษ์วิจารณ์และตัดสินใจ ถึงแนวทางป้องกันอันตรายจากอินเตอร์เน็ตได้ ถูกต้องและครบถ้วน เป็นส่วนน้อย (น้อยกว่า 50%) |
| 4.นักเรียนมีการอธิบายวิธีการแก้ปัญหาอย่างสร้างสรรค์ และเชิงรุก | นักเรียนมีการอธิบายวิธีการแก้ปัญหาอย่างสร้างสรรค์ และเชิงรุกมากกว่า 80% | นักเรียนมีการอธิบายวิธีการแก้ปัญหาอย่างสร้างสรรค์ และเชิงรุก เป็นส่วนใหญ่ (มากกว่า 50%) | นักเรียนมีการอธิบายวิธีการแก้ปัญหาอย่างสร้างสรรค์ และเชิงรุก เป็นส่วนน้อย (น้อยกว่า 50%) |

เกณฑ์การตัดสิน /ระดับคุณภาพ

คะแนน 10 – 12 หมายถึง ดี

คะแนน 6 – 9 หมายถึง พอใช้

น้อยกว่า 6 หมายถึง ปรับปรุง

**แบบสอบถาม  
เรื่อง อันตรายจากการใช้งานอินเตอร์เน็ต**

1 ข้อมูลพื้นฐาน

* 1. เพศ

🞎 1) ชาย 🞎 2) หญิง

2 พฤติกรรมการใช้งานอินเตอร์เน็ต

2.1 จำนวนชั่วโมงในการใช้สื่อออนไลน์เฉลี่ยต่อวัน

🞎 1) 0-1 ชั่วโมง 🞎 2) 2-3 ชั่วโมง 🞎 3) 4-5 ชั่งโมง 🞎 6 ชั่วโมงขึ้นไป

2.2 ประเภทกิจกรรมที่ใช้สื่อออนไลน์ (ตอบได้มากกว่า 1 คำตอบ)

🞎 1) ค้นหาและรับชมวิดีโอคลิป/การ์ตูน/ภาพยนตร์/เพลง

🞎 2) ค้นหาข้อมูลในการทำการบ้าน

🞎 3) ใช้สื่อสังคมออนไลน์

🞎 4) เล่นเกม

🞎 5) ค้นหาข้อมูลเกี่ยวกับงานอดิเรกหรือสิ่งที่สนใจ

🞎 6) อื่นๆ (ระบุ) ………………………………………………………………………………………….

4) ปัญหา/อันตรายที่เคยพบด้วยตนเอง หรือรับรู้จากคนใกล้ชิดในการใช้สื่อออนไลน์

🞎 1) การเผยแพร่ข้อมูลที่ไม่เหมาะสม เช่น การล้อเลียนเพื่อนผ่านสื่อสังคมออนไลน์

🞎 2) การล่อลวงเด็กและเยาวชน เช่น คนที่รู้จักทางอินเตอร์เน็ต ล่อลวงเด็กเพื่อล่วงละเมิด ทางเพศ หรือลักพาตัวเพื่อเรียกค่าไถ่

🞎 3) การหลอกลวงเพื่อขอข้อมูลสำคัญ เช่น อีเมล/เว็บไซต์ที่ล่อลวงที่ให้กรอกข้อมูลส่วนตัว

🞎 4)การก่ออาชญากรรมทางอินเตอร์เน็ต เช่น อีเมล/เว็บไซต์ที่หลอกให้โอนเงิน

🞎 5) อื่น ๆ ระบุ....................................................................................................................

….…………………………………………………………………………………………………………………..

**ใบความรู้**

**เรื่อง การกำหนดรหัสผ่านและการกำหนดสิทธิ์ในการเข้าใช้งาน**

**1 การกำหนดรหัสผ่าน**

การกำหนดรหัสผ่านเป็นวิธีพื้นฐานที่สำคัญในการป้องกันการเข้าถึงข้อมูลส่วนตัว นักเรียนสามารถสร้างสรรค์วิธีการของตนเอง ในการกำหนดรหัสผ่านที่มีความปลอดภัยสูง นักเรียนจดจำได้ง่ายแต่ผู้อื่นคาดเดาได้ยาก หรือใช้แนวคิดหรือวิธีการกำหนดรหัสผ่านโดยใช้แนวคิดหรือวิธีการ ดังต่อไปนี้

1 เลือกประโยค วลี ภาษาอังกฤษ ที่คิดขึ้นเอง หรือจากหนังสือ เพลง ที่ชอบ  
 2 เลือกอักษรตัวแรกหรือสองตัวแรกของแต่ละคำในประโยค วลี ที่เลือกมาเรียงกัน  
 3 เปลี่ยนบางตัวอักษรเป็น สัญลักษณ์ หรือตัวเลข เช่น เปลี่ยน ตัว L(แอล)   
 เป็นเลข 1(หนึ่ง) เปลี่ยนตัว O (โอ) เป็น เลข 0 (เลขศูนย์)

4 เปลี่ยนบางตัวอักษรเป็น ตัวพิมพ์ใหญ่ บางตัวเป็นตัวพิมพ์เล็ก

5 เติมชุดตัวเลข ที่นักเรียนจำได้ หรือมีความหมายกับนักเรียนต่อท้าย

**2 การกำหนดสิทธิ์ในการเข้าใช้งาน**

กำหนดสิทธิ์การเข้าถึงการเข้าใช้งาน เป็นการกำหนดสิทธิ์ในการเข้าถึงข้อมูลเพื่อเพิ่มความปลอดภัยให้กับข้อมูล ในกรณีของการใช้งาน google Dive นักเรียนสามารถศึกษาขั้นตอน วิธีการกำหนดสิทธ์ในการเข้าใช้งาน ในการแชร์ข้อมูลไฟล์จาก Google Drive ได้จาก เมนู ความช่วยเหลือของ Google ไดรฟ์ หรือลิงก์

<https://support.google.com/drive/answer/2494822?co=GENIE.Platform%3DDesktop&hl=th>

**ใบงานที่ 4.1.1  
เรื่อง การกำหนดรหัสผ่านและการกำหนดสิทธิ์เข้าใช้งาน**

คำชี้แจง : ให้นักเรียนตอบคำถามต่อไปนี้

1. นักเรียนมีบัญชี Gmail หรือไม่

…………………………………………………………………………………………………………………………………………………………..  
(หากนักเรียนไม่มีบัญชี Gmail ให้นักเรียนสมัคร โดยดูขั้นตอนจากหนังสือเรียนและใบความรู้เรื่องการกำหนดรหัสผ่านและการกำหนดสิทธิ์เข้าใช้งาน)

2. นักเรียนคิดว่ารหัสผ่านที่นักเรียนใช้ มีความปลอดภัยมากน้อยเพียงใด

……………………………………………………………………………………………………………………………………………………….....

3. ให้นักเรียนเปิดโปรแกรม Microsoft word แล้วพิมพ์ชื่อ นามสกุล ชั้นเรียน และเลขที่ ของตนเอง  
 ลงในโปรแกรม จากนั้นบันทึกเป็นไฟล์ .doc แล้วอัปโหลดไฟล์ลงใน Google Drive และแชร์ให้คุณครู  
 ทางอีเมล โดยกำหนดสิทธิ์ให้คุณครูสามารถดูไฟล์ข้อมูลได้เพียงอย่างเดียว ไม่มีสิทธิ์ในการแก้ไขหรือ  
 ปรับปรุง

**ใบงานที่ 4.1.1  
เรื่อง การกำหนดรหัสผ่านและการกำหนดสิทธิ์เข้าใช้งาน**

**เฉลย**

คำชี้แจง : ให้นักเรียนตอบคำถามต่อไปนี้

1. นักเรียนมีบัญชี Gmail หรือไม่

…………………………………………………………………………………………………………………………………………………………..  
(หากนักเรียนไม่มีบัญชี Gmail ให้นักเรียนสมัคร โดยดูขั้นตอนจากหนังสือเรียนและใบความรู้เรื่องการกำหนดรหัสผ่านและการกำหนดสิทธิ์เข้าใช้งาน)

คำตอบของนักเรียนขึ้นอยู่กับดุลยพินิจของครูผู้สอน

2. นักเรียนคิดว่ารหัสผ่านที่นักเรียนใช้ มีความปลอดภัยมากน้อยเพียงใด

……………………………………………………………………………………………………………………………………………………….....

3. ให้นักเรียนเปิดโปรแกรม Microsoft word แล้วพิมพ์ชื่อ นามสกุล ชั้นเรียน และเลขที่ ของตนเอง  
 ลงในโปรแกรม จากนั้นบันทึกเป็นไฟล์ .doc แล้วอัปโหลดไฟล์ลงใน Google Drive และแชร์ให้คุณครู  
 ทางอีเมล โดยกำหนดสิทธิ์ให้คุณครูสามารถดูไฟล์ข้อมูลได้เพียงอย่างเดียว ไม่มีสิทธิ์ในการแก้ไขหรือ  
 ปรับปรุง

**12. ความเห็นของผู้บริหารสถานศึกษาหรือผู้ที่ได้รับมอบหมาย**

ข้อเสนอแนะ

**ลงชื่อ**

( )

**ตำแหน่ง .......**

**13. บันทึกผลหลังการสอน**

• ด้านความรู้

• ด้านสมรรถนะสำคัญของผู้เรียน

• ด้านคุณลักษณะอันพึงประสงค์

• ด้านความสามารถทางเทคโนโลยี (วิทยาการคำนวณ)

• ด้านอื่น ๆ (พฤติกรรมเด่นหรือพฤติกรรมที่มีปัญหาของนักเรียนเป็นรายบุคคล (ถ้ามี))

• ปัญหา/อุปสรรค

• แนวทางการแก้ไข