**แผนการจัดการเรียนรู้ที่ 1**

**หน่วยการเรียนรู้ที่ 3 การใช้งานอินเทอร์เน็ตอย่างมีประสิทธิภาพ เวลา 8 ชั่วโมง**

**เรื่อง การค้นหาข้อมูลโดยใช้อินเทอร์เน็ต เวลา 3 ชั่วโมง**

**รายวิชา วิทยาการคำนวณ กลุ่มสาระการเรียนรู้วิทยาศาสตร์และเทคโนโลยี ชั้นประถมศึกษาปีที่ 6**

**1. มาตรฐานการเรียนรู้/ตัวชี้วัด**

**สาระที่ 4 เทคโนโลยี**

**มาตรฐาน ว 4.2** เข้าใจและใช้แนวคิดเชิงคำนวณในการแก้ปัญหาที่พบในชีวิตจริงอย่างเป็นขั้นตอนและเป็นระบบ ใช้เทคโนโลยีสารสนเทศและการสื่อสารในการเรียนรู้ การทำงาน และการแก้ปัญหาได้อย่างมีประสิทธิภาพ รู้เท่าทันและมีจริยธรรม

**ตัวชี้วัด** ป.6/3 ใช้อินเทอร์เน็ตในการค้นหาข้อมูลอย่างมีประสิทธิภาพ

**2. จุดประสงค์การเรียนรู้**

1. อธิบายเทคนิคการค้นหาข้อมูลแบบต่าง ๆ ในการค้นหาข้อมูลได้ (K)

2. ใช้เทคนิคการค้นหาข้อมูลแบบต่าง ๆ ได้เหมาะสมกับสิ่งที่ต้องการค้นหาได้ (P)

3. เห็นประโยชน์ของเทคนิคการค้นหาข้อมูลแบบต่าง ๆ และนำไปประยุกต์ใช้ในชีวิตประจำวันได้ (A)

**3. สาระสำคัญ**

อินเทอร์เน็ตเป็นเครือข่ายคอมพิวเตอร์ขนาดใหญ่ที่ครอบคลุมไปทั่วโลก เราสามารถใช้งานอินเทอร์เน็ต เพื่อให้ได้ข้อมูลที่ตรงตามความต้องการภายในระยะเวลาอันรวดเร็ว โดยใช้เทคนิคการค้นหาข้อมูลแบบต่าง ๆ ดังนี้

1. การค้นหาโดยใช้คำสำคัญ

2. การค้นหาโดยระบุชนิดของไฟล์

3. การค้นหาโดยระบุประเภทของเว็บไซต์

4. การค้นหาโดยใช้เครื่องหมายหรือสัญลักษณ์

5. การค้นหาโดยใช้ตัวดำเนินการ

**4. สาระการเรียนรู้**

การค้นหาข้อมูลโดยใช้อินเทอร์เน็ต

**5. รูปแบบการสอน/วิธีการสอน**

1. วิธีการสอนแบบสืบเสาะหาความรู้ (5Es Instructional Modal)

2. เทคนิคการสอนโดยใช้เกม

3. เทคนิคตามแนวคิดเชิงคำนวณ

4. เทคนิคการสอนโดยใช้กรณีตัวอย่าง (Case)

**6. สมรรถนะสำคัญของผู้เรียน**

🗹 ความสามารถในการสื่อสาร

🗹 ความสามารถในการคิด

🗹 ความสามารถในการแก้ปัญหา

🞎 ความสามารถในการใช้ทักษะชีวิต

🗹 ความสามารถในการใช้เทคโนโลยี

**7. ทักษะ 4 Cs**

🗹 ทักษะการคิดวิจารณญาณ (Critical Thinking)

🗹 ทักษะการทำงานร่วมกัน (Col aboration Skill)

🗹 ทักษะการสื่อสาร (Communication Skil)

🞎 ทักษะความคิดสร้างสรรค์ (Creative Thinking)

**8. คุณลักษณะอันพึงประสงค์**

🞎 รักชาติ ศาสนา พระมหากษัตริย์ 🞎 ซื่อสัตย์ สุจริต

🗹 มีวินัย 🗹 ใฝ่เรียนรู้

🞎 อยู่อย่างพอเพียง 🗹 มุ่งมั่นในการทำงาน

🞎 รักความเป็นไทย 🞎 มีจิตสาธารณะ

**9. การจัดกระบวนการเรียนรู้**

**ชั่วโมงที่ 1**

1. ครูให้นักเรียนทำแบบทดสอบก่อนเรียน


**ขั้นนำ (10 นาที)**

**กระตุ้นความสนใจ**

1. ครูให้นักเรียนเปิดหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6 หน่วยการเรียนรู้ที่ 3 หน้า 58 และถามคำถามสำคัญประจำหน่วยกับนักเรียนว่า การค้นหาข้อมูลอย่างมีประสิทธิภาพมีลักษณะอย่างไร โดยครูให้นักเรียนเขียนคำถามและเขียนตอบลงในสมุด โดยที่ยังไม่ได้เรียนเนื้อหา และหลังจากเรียนเนื้อหาครบ ครูจะให้นักเรียนกลับมาตรวจสอบคำตอบของตนเองอีกครั้ง
2. ครูถามนักเรียนว่า หากนักเรียนต้องการหาข้อมูล เพื่อทำการบ้าน ทำรายงาน หรือเพื่อหาความรู้ นักเรียนจะค้นหาข้อมูลได้จากที่ใด (คำตอบ: อินเทอร์เน็ต)
3. ครูถามนักเรียนถึงความรู้เดิมว่า เหตุใดเราจึงเลือกใช้อินเทอร์เน็ต ในการค้นหา (แนวคำตอบ: เพราะอินเทอร์เน็ตเป็นเครือข่ายคอมพิวเตอร์ขนาดใหญ่ อีกทั้งยังเป็นแหล่งรวบรวมข้อมูลหลากหลายประเภท ที่สืบค้นได้อย่างสะดวกและรวดเร็ว)

**ขั้นสอน (50นาที)**

**สำรวจค้นหา**

1. ครูเล่าสถานการณ์สมมติให้นักเรียนฟังว่า วันหนึ่ง เด็กชาย ก. ต้องหาข้อมูลเกี่ยวกับประวัติความเป็นมาของวันสงกรานต์ ซึ่งเป็นวันสำคัญของประเทศไทย โดยเด็กชาย ก. ได้ค้นหาโดยใช้เว็บ Search Engine แล้วพิมพ์คำค้นหาว่า สงกรานต์ ปรากฏว่า ผลการค้นหาคำว่าสงกรานต์ กลับไม่ใช่สิ่งที่เด็กชาย ก. ต้องการ (ครูเปิดภาพให้นักเรียนดู) จากนั้นครูถามนักเรียนว่า หากนักเรียนเป็นเด็กชาย ก. นักเรียนจะแก้ปัญหานี้อย่างไร (แนวคำตอบ: พิมพ์คำค้นหาเพิ่มเติมที่เฉพาะเจาะจงมากขึ้น เช่น วันสงกรานต์ ประวัติวันสงกรานต์ เป็นต้น)
2. ครูบอกนักเรียนว่า หากเราอยากได้ข้อมูลที่ตรงตามความต้องการและได้ภายในระยะเวลาที่รวดเร็วมากขึ้น เราจะต้องใช้เทคนิคการค้นหาข้อมูลแบบต่าง ๆ
3. ครูให้นักเรียนเปิดหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6 หน่วยการเรียนรู้ที่ 3 หน้า 59 และถามคำถามสำคัญประจำเรื่องเพื่อกระตุ้นความคิดนักเรียนว่า การค้นหาข้อมูลโดยใช้เทคนิคต่าง ๆ มีข้อดีอย่างไร โดยครูยังไม่ให้นักเรียนตอบตอนนี้ ให้นักเรียนได้ศึกษาข้อมูลและทำกิจกรรมก่อน แล้วครูค่อยถามคำถามนี้อีกครั้งในภายหลัง
4. ครูให้นักเรียนสำรวจข้อมูลเรื่องเทคนิคการค้นหาข้อมูลในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6 หน่วยการเรียนรู้ที่ 3 หน้า 59-67 พร้อมทั้งเข้าใช้งานเว็บไซต์สำหรับสืบค้น (Search Engine) เพื่อทำตามตัวอย่างในหนังสือเรียน

**อธิบายความรู้**

1. ครูยกกรณีของเด็กชาย ก. มาพูดให้นักเรียนฟังอีกครั้งว่า หากเราต้องการสืบค้นประวัติความเป็นมาของวันสงกรานต์ เราควรพิมพ์คำสำคัญ หรือ คีย์เวิร์ด ที่ตรงประเด็น และตรงตามความต้องการ เช่นคำว่า ประวัติวันสงกรานต์ ประเพณีสงกรานต์ เทศกาลสงกรานต์ ซึ่งเรียกการค้นหาในลักษณะนี้ว่า การค้นหาโดยใช้คำสำคัญ
2. ครูให้นักเรียนลองค้นหาข้อมูลโดยใช้เทคนิคการค้นหาโดยใช้คำสำคัญ จากหัวข้อที่นักเรียนสนใจหรือครูอาจยกตัวอย่างสถานการณ์อื่น ๆ เพื่อให้นักเรียนลองค้นหา
3. ครูและนักเรียนร่วมกันตอบคำถามเกี่ยวกับเทคนิคการค้นหาข้อมูลแบบต่าง ๆ

ประเด็นคำถาม

1. หากนักเรียนต้องการข้อมูลเกี่ยวกับวันสงกรานต์ในรูปแบบไฟล์ .pdf จะสามารถหาข้อมูลได้หรือไม่ (แนวคำตอบ: สามารถค้นหาข้อมูลที่เป็นไฟล์ต่าง ๆ ได้ โดยการพิมพ์นามสกุลไฟล์หลังคำค้นหา เช่น วันสงกรานต์.pdf)
2. หากนักเรียนต้องการข้อมูลเกี่ยวกับวันสงกรานต์ แต่ต้องเป็นข้อมูลจากเว็บไซต์ของหน่วยงานรัฐเท่านั้น จะสามารถค้นหาได้หรือไม่ (แนวคำตอบ: สามารถทำได้ โดยการพิมพ์ประเภทของเว็บไซต์หลังคำค้นหา เช่น วันสงกรานต์ Site:go.th)
3. หากนักเรียนพิมพ์คำค้นหาว่า “สถานที่ท่องเที่ยวในวังสงกรานต์” โดยมีเครื่องหมายอัญประกาศกำกับอยู่ ผลการค้นหาจะมีลักษณะอย่างไร (แนวคำตอบ: จะแสดงข้อมูลที่แสดงผลทุกคำในประโยค)
4. ครูและนักเรียนร่วมกันสรุปว่า เทคนิคการค้นหาข้อมูลแบบต่าง ๆ มี 5 แบบ ได้แก่ 1) การค้นหาโดยใช้คำสำคัญ 2) การค้นหาโดยระบุชนิดของไฟล์ 3) การค้นหาโดยระบุประเภทของเว็บไซต์ 4) การค้นหาโดยใช้เครื่องหมายหรือสัญลักษณ์ 5) การค้นหาโดยใช้ตัวดำเนินการ
5. ครูมอบหมายงานให้นักเรียนทำกิจกรรมลองทำดู ในแบบฝึกหัดรายวิชาพื้นฐานวิทยาศาสตร์ เทคโนโลยี (วิทยาการคำนวณ) หน่วยการเรียนรู้ที่ 3 หน้า 44 และแบบฝึกหัดเรื่อง การค้นหาข้อมูลโดยใช้อินเทอร์เน็ต หน้า 45-47 เป็นการบ้าน เพื่อเป็นการฝึกฝนและทบทวนความรู้

**ชั่วโมงที่ 2**

**ขั้นสอน (ต่อ) (60 นาที)**

1. ครูและนักเรียนทบทวนความรู้เดิมที่เรียนในชั่วโมงที่แล้ว เรื่อง เทคนิคการค้นหาข้อมูลแบบต่าง ๆ
2. นักเรียนเปิดกิจกรรมฝึกทักษะ Com Sci ในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6 หน่วยการเรียนรู้ที่ 3 หน้า 68-69 โดยในหน้า 68 ให้นักเรียนกลับไปทำเป็นการบ้าน เพราะต้องมีการติดภาพลงในสมุด ส่วนในหน้า 69 ให้ทำพร้อมกันในห้องเรียน
3. ครูให้นักเรียนพิจารณาข้อมูลในกิจกรรมฝึกทักษะ Com Sci หน้า 69 จำนวน 5 ข้อ ได้แก่
4. ค้นหาข้อมูลเกี่ยวกับประวัติความเป็นมาของวัดพระแก้ว
5. ค้นหาข้อมูลเกี่ยวกับสถานที่ท่องเที่ยวในภาคเหนือที่ไม่ใช่วัด
6. ค้นหาข้อมูลเกี่ยวกับวันสำคัญโดยเน้นวันแม่แห่งชาติ
7. ค้นหาข้อมูลเกี่ยวกับอาหารไทยหรืออาหารต่างชาติ
8. ค้นหาข้อมูลเกี่ยวกับภาพถ่ายที่มีนามสกุล .JPG
9. ครูถามนักเรียนว่าจากโจทย์ในกิจกรรมฝึกทักษะ Com Sci นักเรียนจะเลือกใช้คำค้นหาใดในการค้นหาข้อมูลดังกล่าว คำค้นหานั้นจัดอยู่ในเทคนิคการค้นหาข้อมูลแบบใด และเพราะเหตุใดจึงเลือกใช้เทคนิคการค้นหาข้อมูลนี้ โดยให้นักเรียนบันทึกลงสมุด ให้เวลาในการทำ 20 นาที
10. ครูสุ่มถามนักเรียนว่าได้คำตอบแบบใด มีใครได้คำตอบเหมือนหรือแตกต่างกับเพื่อนหรือไม่ อย่างไร และลงข้อสรุปร่วมกัน

**ขยายความรู้**

1. ครูบอกนักเรียนว่า จะมีเกมให้นักเรียนร่วมกันเล่นในชั่วโมงถัดไป นั่นคือเกม ถามปุ๊ปตอบปั๊ป โดยในชั่วโมงนี้ ครูจะให้นักเรียนเตรียมข้อมูลก่อน
2. ครูให้นักเรียนแบ่งกลุ่ม กลุ่มละ 4-5 คน พร้อมทั้งตั้งชื่อกลุ่ม เพื่อเตรียมเล่นเกม โดยการเล่นเกมจะมีคะแนนสะสม กลุ่มใดเล่นเกมถามปุ๊ปตอบปั๊ปได้คะแนนเยอะที่สุด กลุ่มนั้นจะได้รางวัล (ครูอาจเตรียมรางวัลเป็นอุปกรณ์การเรียน หรือสิ่งของเล็ก ๆ น้อย ๆ เพื่อกระตุ้นความสนใจของนักเรียน)
3. ครูถามนักเรียนว่า นักเรียนมีสิ่งใดหรือเรื่องใดที่ชอบมาก ๆ หรือไม่ เช่น นักร้องที่ชอบ การ์ตูนที่ชอบ หนังสือที่ชอบ หรือมีเรื่องราวต่าง ๆ ที่ชอบ
4. ครูให้นักเรียนในกลุ่ม หารือร่วมกันเพื่อเสนอเรื่องหรือข้อหัวที่นักเรียนแต่ละคนสนใจ และร่วมกันโหวตเลือกเรื่องที่น่าสนใจที่สุด มาตั้งเป็นคำถามในเกมถามปุ๊ปตอบปั๊ป
5. ครูให้นักเรียนหาข้อมูลและตั้งคำถามเกี่ยวกับเรื่องที่นักเรียนสนใจ จำนวน 3 ข้อ โดยคำถามที่ใช้ ต้องมีแนวโน้มที่เพื่อนกลุ่มอื่นจะตอบไม่ได้ และต้องใช้เทคนิคการค้นหาแบบต่าง ๆ มาช่วย ถึงจะหาคำตอบนั้นได้ เช่น นักเรียนสนใจเรื่องการประกวดนางงามจักรวาล และตั้งคำถามเกี่ยวกับการประกวดนางงามว่า นางงามจักรวาลคนใด ที่พูดคำว่า ดิฉันภูมิใจที่เป็นผู้หญิงไทย, สาวไทยคนใดที่ได้ตำแหน่งนางงามจักรวาล แต่ไม่ใช่ปุ๋ย พรทิพย์ โดยให้นักเรียนแต่ละกลุ่มออกมาถามคำถามเพื่อนในชั่วโมงถัดไป โดยให้เวลากลุ่มละ 10 นาที

**ชั่วโมงที่ 3**

**ขั้นสอน (ต่อ) (40 นาที)**

1. ครูให้นักเรียนแต่ละกลุ่มออกมาบอกหัวข้อที่สนใจ และถามคำถามที่เตรียมมา 3 ข้อ โดยถามคำถามทีละ ข้อ และให้เพื่อนกลุ่มอื่น ๆ ช่วยกันค้นหาข้อมูล หากเพื่อนในกลุ่มใดสามารถตอบคำถามได้เร็วและถูกต้อง กลุ่มนั้นจะได้คะแนน 1 คะแนน และครูจะถามนักเรียนกลุ่มนั้นว่า นักเรียนใช้เทคนิคการค้นหาข้อมูลแบบใด ถึงทำให้ได้คำตอบเร็วกว่าเพื่อนกลุ่มอื่น ๆ และเพราะเหตุใดจึงเลือกใช้เทคนิคนี้
2. ครูถามนักเรียนกลุ่มอื่น ๆ ว่ามีใครใช้เทคนิคการค้นหาข้อมูลแตกต่างจากเพื่อนกลุ่มที่ตอบได้หรือไม่ เพราะเหตุใด
3. เมื่อนักเรียนแต่ละกลุ่มออกมาถามคำถามจนครบ ครูสรุปคะแนนและมอบรางวัลให้กับนักเรียนกลุ่มที่ได้คะแนนมากที่สุด

**ขั้นสรุป (20 นาที)**

**ตรวจสอบผล**

1. ครูถามนักเรียนแต่ละกลุ่มว่า จากการเล่นเกมถามปุ๊ปตอบปั๊ปในวันนี้ นักเรียนสามารถบอกประโยชน์ของเทคนิคการค้นหาข้อมูลแบบต่าง ๆ และสามารถนำไปประยุกใช้ในชีวิตประจำวันได้หรือไม่ อย่างไร
2. ครูเรียกถามนักเรียนแต่ละกลุ่มจนครบ พร้อมทั้งโยงไปถึงคำถามสำคัญประจำเรื่องในหนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) หน่วยการเรียนรู้ที่ 3 หน้า 59 ว่า การค้นหาข้อมูลโดยใช้เทคนิคต่าง ๆ มีข้อดีอย่างไร โดยครูและนักเรียนได้ข้อสรุปร่วมกันว่า เทคนิคการค้นหาข้อมูลช่วยให้เราได้ข้อมูลที่ตรงตามความต้องการภายในระยะเวลาอันรวดเร็ว

**10. สื่อ/แหล่งการเรียนรู้**

1. หนังสือเรียนรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6

2. แบบฝึกหัดรายวิชาพื้นฐานวิทยาศาสตร์ เทคโนโลยี (วิทยาการคำนวณ) ป.6

**11. การวัดและการประเมินผล**

**11.1 การประเมินระหว่างการจัดกิจกรรม**

|  |  |  |  |
| --- | --- | --- | --- |
| **จุดประสงค์** | **วิธีการประเมิน** | **เครื่องมือการประเมิน** | **เกณฑ์การประเมิน** |
| อธิบายเทคนิคการค้นหาข้อมูลแบบต่าง ๆ ในการค้นหาข้อมูลได้ | ตรวจกิจกรรมฝึกทักษะ Com Sci ที่บันทึกลงในสมุด | แบบประเมินกิจกรรมฝึกทักษะ Com Sci | อธิบายเหตุผลที่เลือกใช้เทคนิคการค้นหาข้อมูลแบบต่าง ๆ ในการค้นหาข้อมูล ระดับคุณภาพพอใช้ขึ้นไป |
| ใช้เทคนิคการค้นหาข้อมูลแบบต่าง ๆ ได้เหมาะสมกับสิ่งที่ต้องการค้นหาได้ | ประเมินการทำงานกลุ่ม | แบบประเมินการทำงานกลุ่ม | เลือกใช้เทคนิคการค้นหาข้อมูลแบบต่าง ๆ ระดับคุณภาพระดับพอใช้ขึ้นไป |
| เห็นประโยชน์ของเทคนิคการค้นหาข้อมูลแบบต่าง ๆ และนำไปประยุกต์ใช้ในชีวิตประจำวันได้ | ประเมินการตอบคำถามท้ายการเล่นเกมถามปุ๊ปตอบปั๊ป | แบบประเมินกิจกรรมถามปุ๊ปตอบปั๊ป | บอกประโยชน์ และแนวทางการนำไปประยุกต์ใช้ ระดับคุณภาพระดับพอใช้ขึ้นไป |

**11.2 การประเมินกิจกรรมฝึกทักษะ Com Sci**

**แบบประเมินกิจกรรมฝึกทักษะ Com Sci**

|  |  |  |  |
| --- | --- | --- | --- |
| ประเด็นที่ประเมิน | ระดับคะแนน | | |
| 3 | 2 | 1 |
| การเลือกใช้เทคนิคได้อย่างถูกต้อง | เลือกใช้เทคนิคการค้นหาข้อมูลแบบต่าง ๆ ได้อย่างถูกต้องมากกว่า 80% ขึ้นไป | เลือกใช้เทคนิคการค้นหาข้อมูลแบบต่าง ๆ ได้อย่างถูกต้องมากกว่า 50% ขึ้นไป | เลือกใช้เทคนิคการค้นหาข้อมูลแบบต่าง ๆ ได้อย่างถูกต้องน้อยกว่า 50% |
| ความครบถ้วนของคำตอบ | สามารถอธิบายเหตุผลในการเลือกใช้เทคนิคการค้นหาข้อมูลแบบต่าง ๆ  ได้ครบถ้วนทุกข้อ | สามารถอธิบายเหตุผลในการเลือกใช้เทคนิคการค้นหาข้อมูลแบบต่าง ๆ ได้บางข้อ โดยมากกว่า 50% ขึ้นไป | สามารถอธิบายเหตุผลในการเลือกใช้เทคนิคการค้นหาข้อมูลแบบต่าง ๆ ได้บางข้อ โดยน้อยกว่า 50% |
| ความชัดเจนในการอธิบาย | สามารถอธิบายได้อย่างชัดเจน ครบทุกประเด็น | สามารถอธิบายได้อย่างชัดเจน แต่ยังขาดประเด็นใดประเด็นหนึ่ง | สามารถอธิบายได้ แต่ไม่ชัดเจน และยังขาดประเด็นใดประเด็นหนึ่ง |
| เหตุผลที่เลือกใช้เทคนิคการค้นหาแบบต่าง ๆ | สามารถบอกเหตุผลที่เลือกใช้เทคนิคการค้นหาข้อมูลแบบต่าง ๆ ได้อย่างสมเหตุสมผลทั้งหมด | สามารถบอกเหตุผลที่เลือกใช้เทคนิคการค้นหาข้อมูลแบบต่าง ๆ ได้ แต่สมเหตุสมผลเพียงบางส่วน | สามารถบอกเหตุผลที่เลือกใช้เทคนิคการค้นหาข้อมูลแบบต่าง ๆ ได้ แต่ไม่สมเหตุสมผล |

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| 10 - 12 | ดี |
| 6 - 9 | พอใช้ |
| น้อยกว่า 6 | ปรับปรุง |

**11.3 การประเมินการทำงานกลุ่ม**

**แบบประเมินการทำงานกลุ่ม**

|  |  |  |  |  |  |
| --- | --- | --- | --- | --- | --- |
| **ลำดับที่** | **รายการประเมิน** | **คุณภาพผลงาน** | | | |
| **4** | **3** | **2** | **1** |
| 1 | เลือกใช้เทคนิคการค้นหาข้อมูลได้อย่างถูกต้องและเหมาะสม |  |  |  |  |
| 2 | บอกเหตุผลที่เลือกใช้เทคนิคต่าง ๆ ได้อย่างสมเหตุสมผล |  |  |  |  |
| 3 | การนำเสนอมีความน่าสนใจ |  |  |  |  |
| 4 | การมีส่วนร่วมของสมาชิกในกลุ่ม |  |  |  |  |
| 5 | การรับฟังความคิดเห็นของสมาชิกกลุ่มอื่น |  |  |  |  |
| รวม | |  | | | |

**เกณฑ์การให้คะแนน**

ดีมาก = 4

ดี = 3

พอใช้ = 2

ปรับปรุง = 1

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคะแนน** |
| 18 - 20 | ดีมาก |
| 14 - 17 | ดี |
| 10 - 13 | พอใช้ |
| น้อยกว่า 10 | ปรับปรุง |

**11.4 การประเมินกิจกรรมถามปุ๊ปตอบปั๊ป**

**แบบประเมินกิจกรรมถามปุ๊ปตอบปั๊ป**

|  |  |  |  |
| --- | --- | --- | --- |
| ประเด็นที่ประเมิน | ระดับคะแนน | | |
| 3 | 2 | 1 |
| การเห็นประโยชน์ของเทคนิคการค้นหาข้อมูลแบบต่าง ๆ | บอกประโยชน์ของเทคนิคการค้นหาแบบต่าง ๆ ได้ครบทุกประเด็น และมีความชัดเจน | บอกประโยชน์ของเทคนิคการค้นหาแบบต่าง ๆ ได้ครบทุกประเด็น แต่ยังไม่ชัดเจน | บอกประโยชน์ของเทคนิคการค้นหาแบบต่าง ๆ ได้ แต่ไม่ครบทุกประเด็น |
| การนำไปประยุกต์ใช้ | ยกตัวอย่างการนำไปประยุกต์ใช้ในสถานการณ์อื่น ๆ ได้มากกว่า 3 สถานการณ์ | ยกตัวอย่างการนำไปประยุกต์ใช้ในสถานการณ์อื่น ๆ ได้ 2 สถานการณ์ | ยกตัวอย่างการนำไปประยุกต์ใช้ในสถานการณ์อื่น ๆ ได้ 1 สถานการณ์ |

**เกณฑ์การตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| 5 - 6 | ดี |
| 3 - 4 | พอใช้ |
| น้อยกว่า 3 | ปรับปรุง |

**12. ความเห็นของผู้บริหารสถานศึกษาหรือผู้ที่ได้รับมอบหมาย**

ข้อเสนอแนะ

**ลงชื่อ**

( )

**ตำแหน่ง .......**

**13. บันทึกผลหลังการสอน**

• ด้านความรู้

• ด้านสมรรถนะสำคัญของผู้เรียน

• ด้านคุณลักษณะอันพึงประสงค์

• ด้านความสามารถทางเทคโนโลยี (วิทยาการคำนวณ)

• ด้านอื่น ๆ (พฤติกรรมเด่นหรือพฤติกรรมที่มีปัญหาของนักเรียนเป็นรายบุคคล (ถ้ามี))

• ปัญหา/อุปสรรค

• แนวทางการแก้ไข